**NÁRODNÁ RADA SLOVENSKEJ REPUBLIKY**

**IV. volebné obdobie**

**Návrh**

**Zákon**

**z ................................... 2008,**

**ktorým sa mení zákon č. 461/2003 Z. z. o sociálnom poistení v znení neskorších predpisov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 461/2003 Z.z. o sociálnom poistení v znení zákona Národnej rady Slovenskej republiky, zákona č. 551/2003 Z.z., zákona č. 600/2003 Z.z., zákona č. 5/2004 Z.z., zákona č. 43/2004 Z.z., zákona č.186/2004 Z.z., zákona č. 365/2004 Z.z., zákona č. 391/2004 Z.z., zákona č. 439/2004 Z.z., zákona č. 721/2004 Z.z., zákona č. 439/2004 Z.z., 523/2004 Z.z., zákona č. 82/2005 Z.z., zákona č. 244/2005 Z.z., zákona č. 351/2005 Z.z., zákona č. 584/2005 Z.z., zákona č. 534/2005 Z.z., zákona č. 460/2006 Z.z., zákona č. 310/2006 Z.z., zákona č. 529/2006 Z.z., zákona č. 566/2006 Z.z., zákona č. 592/2006 Z.z., zákona č. 677/2006 Z.z., zákona č. 555/2007 Z.z., zákona č. 274/2007 Z.z., zákona č. 519/2007 Z.z., zákona č. 659/2007 Z.z., zákona č. 204/2008 Z.z. sa mení a dopĺňa takto:

1. **V § 14 sa odsek 1 dopĺňa písmenom c), ktoré znie:**

„c) samostatne zárobkovo činná osoba, ktorá prvýkrát začala podnikať.“.

1. **V § 15 sa odsek 1 dopĺňa písmenom g), ktoré znie:**

„g) samostatne zárobkovo činná osoba, ktorá prvýkrát začala podnikať, ak nie je dôchodkovo poistená z iného dôvodu, nebol jej priznaný predčasný starobný dôchodok alebo invalidný dôchodok, nedovŕšila vek potrebný na nárok na starobný dôchodok (ďalej len "dôchodkový vek") a podala prihlášku na dôchodkové poistenie.“

1. **V § 21 sa za odsek 4 vkladá nový odsek 5, ktorý znie:**

„(2) Povinné nemocenské poistenie a povinné dôchodkové poistenie samostatne zárobkovo činnej osobe, ktorá prvý krát začala podnikať vzniká dňom vzniku oprávnenia prevádzkovať živnosť a zaniká 30. júna druhého kalendárneho roka nasledujúceho po kalendárnom roku, v ktorom začala podnikať.“.

1. v § 23 sa na koniec pripája veta: „ Ak dobrovoľne poistenej osobe uvedenej v prvej vete vznikne povinné poistenie podľa tohto zákona, zaniká jej dobrovoľné poistenie týmto dňom, ak táto osoba neoznámi opak.“
2. **V § 128 odsek 1 znie:**

„(1) Poistné na nemocenské poistenie platí

a) zamestnanec,

b) zamestnávateľ,

c) povinne nemocensky poistená samostatne zárobkovo činná osoba,

d) dobrovoľne nemocensky poistená osoba,

e) štát.“.

1. **§ 128 sa dopĺňa odsekom 12, ktorý znie:**

„(12) Štát platí poistné na nemocenské poistenie, starobné poistenie a invalidné poistenie za samostatne zárobkovo činné osoby uvedené § 15 ods. 1 písm. g) počas prvých 24 mesiacov od vzniku oprávnenia prevádzkovať živnosť.“.

1. **§ 138 sa dopĺňa odsekom 26, ktorý znie:**

„(26) Vymeriavací základ, z ktorého štát platí poistné za povinne nemocensky poistenú a povinne dôchodkovo poistenú samostatne zárobkovo činnú osobu podľa § 15 ods. 1 písm. g), je vo výške minimálnej mzdy.“.

1. **§ 228 sa dopĺňa odsekom 9, ktorý znie:**

„(9) Samostatne zárobkovo činná osoba podľa § 15 ods. 1 písm. g) je povinná od tretieho kalendárneho roka nasledujúceho po kalendárnom roku, v ktorom začala podnikať, ak tento zákon neustanovuje inak, predložiť príslušnej pobočke do 30. júna kalendárneho (ktorého) roka výpis z daňového priznania vrátane výpisu z opravného daňového priznania za predchádzajúci kalendárny rok; dodatočné daňové priznanie, ktoré má vplyv na vznik a zánik jej nemocenského poistenia a dôchodkového poistenia v bežnom roku, je povinná predložiť do ôsmich dní od jeho predloženia správcovi dane.“.

**Čl. II**

Zákon č. 580/2004 Z.z. o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov, zákona č. 580/2004 Z.z., zákona č. 305/2005 Z.z., zákona č. 352/2005 Z.z., zákona č. 660/2005 Z.z., zákona č. 282/2006 Z.z., zákona č. 522/2006 Z.z., zákona č. 673/2006 Z.z., zákona č. 358/2007 Z.z., zákona č. 518/2007 Z.z., zákona č. 530/2007 Z.z., zákona č. 594/2007 Z.z.

# sa dopĺňa takto:

**V § 11 sa odsek 8 sa dopĺňa písmenom v), ktoré znie:**

„(v) za samostatne zárobkovo činnú osobu, ktorá prvýkrát začala podnikať počas prvých 24 mesiacov od vzniku oprávnenia prevádzkovať živnosť.“.

**Čl. III.**

Zákon č. 595/2003 Z. z. o dani z príjmov v znení zákona, zákona č. 191/2004 Z.z., zákona č. 177/2004 Z.z., zákona č. 391/2004 Z.z., zákona č. 538/2004 Z.z., zákona č. 539/2004 Z.z., zákona č. 43/2004 Z.z., zákona č. 659/2004 Z.z., zákona č. 68/2005 Z.z., zákona č. 314/2005 Z.z., zákona č. 534/2005 Z.z., zákona č. 660/2005 Z.z., zákona č. 659/2004 Z.z., zákona č. 688/2006 Z.z., zákona č. 76/2007 Z.z., zákona č. 209/2007 Z.z., zákona č. 519/2007 Z.z., zákona č. 530/2007 Z.z., zákona č. 561/2007 Z.z., zákona č. 621/2007 Z.z., zákona č. 653/2007 Z.z., zákona č. 168/2008 Z.z.

sa mení a dopĺňa takto:

1. **§ 6 sa dopĺňa odsekom 15, ktorý znie:**

„(15) Ak je daňovník samostatne zárobkovo činná osoba, ktorá prvýkrát začala podnikať a nie je platiteľom dane z pridanej hodnoty, alebo samostatne zárobkovo činná osoba, ktorá je platiteľom dane z pridanej hodnoty len časť zdaňovacieho obdobia, neuplatní preukázateľné daňové výdavky, môže v prvých 2 rokoch podnikania uplatniť výdavky vo výške 100 % z úhrnu príjmov uvedených v odsekoch 1 a 2. Ak je daňovník samostatne zárobkovo činná osoba, ktorá prvýkrát začala podnikať s príjmami podľa odseku 3 nie je platiteľom dane z pridanej hodnoty alebo je platiteľom dane z pridanej hodnoty len časť zdaňovacieho obdobia, neuplatní preukázateľné daňové výdavky, môže si v prvých 2 rokoch podnikania uplatniť výdavky vo výške 100 % z týchto príjmov. Ak je daňovník samostatne zárobkovo činná osoba, ktorá prvýkrát začala podnikať uplatní výdavky podľa tohto odseku, v sumách výdavkov sú zahrnuté všetky daňové výdavky daňovníka okrem zaplateného poistného a príspevkov, ktoré je daňovník povinný platiť, ak toto poistné a príspevky neboli zahrnuté do základu dane v predchádzajúcich zdaňovacích obdobiach; toto poistné a príspevky si môže daňovník uplatniť vo výdavkoch v preukázanej výške. Daňovník počas uplatňovania výdavkov týmto spôsobom je povinný viesť evidenciu o príjmoch v časovom slede, o zásobách a o pohľadávkach.“.

**Čl. IV.**

Tento zákon nadobúda účinnosť 1. marca 2009.